מיכאל לאנג

מיכאל ריקו לאנג (בגרמנית: Michael Rico Lang; נולד ב-8 בפברואר 1991) הוא כדורגלן שווייצרי המשחק כמגן בקבוצת פ.צ. בזל ובנבחרת שווייץ.

קריירת מועדונים

לאנג החל את הקריירה המקצוענית שלו בקבוצת סנט גאלן, אליה הצטרף בתור ילד בגיל 9. בגיל 16 בלבד, ערך את הופעת הבכורה שלו עבור קבוצתו בליגת העל השווייצרית, דבר שהציב אותו בין שלושת הכדורגלנים הצעירים ביותר שערכו הופעת בכורה בליגה זו. אחרי 5 עונות בסנט גאלן, בהן הופיע ב-66 משחקי ליגה, חתם לאנג בקיץ 2011 במועדון גרסהופרס ציריך, על חוזה לארבע שנים. בעונת 2012/2013, היה שותף לזכיית קבוצתו בגביע השווייצרי, לאחר ניצחון במשחק הגמר מול פ.צ. בזל. בשנתיים הרצופות שלאחר מכן, נכשל להעפיל עם גרסהופרס לשלב הבתים של ליגת האלופות, לאחר שהודחו פעמיים ברציפות על ידי קבוצות צרפתיות: ליון (2013) וליל (2014). אחרי 4 עונות, בהן שותף ב-127 משחקי ליגה והיה לשחקן סגל בכיר בגרסהופרס, חתם לאנג ב-1 ביוני 2015 בפ.צ. בזל בהעברה חופשית. בבזל ערך את הופעת הבכורה שלו ב-19 ביולי 2015, במשחק הניצחון הביתי 2–0 מול ואדוץ. כעבור 6 ימים, ב-25 ביוני 2015, כבש את שערו הראשון בבזל, במשחק ניצחון החוץ 3–2 מול קבוצתו לשעבר, גרסהופרס ציריך. בסיום עונת הבכורה שלו בבזל, זכה עם קבוצתו בתואר האליפות, שהיה לשביעי ברציפות של פ.צ. בזל. ב-29 ביוני 2018 חתם לאנג לארבע שנים בבורוסיה מנשנגלדבך. ב-29 באוגוסט 2019 הושאל לורדר ברמן לעונה אחת. ב-19 ביולי 2021 חזר לאנג לבזל.

קריירה בינלאומית

לאנג ערך את הופעת הבכורה שלו עבור נבחרת שווייץ ב-14 באוגוסט 2013, במשחק ידידות מול ברזיל. את שערו הראשון במדים הלאומיים, כבש ב-11 באוקטובר 2013, במשחק הניצחון 2–1 מול אלבניה במסגרת מוקדמות מונדיאל 2014. הוא נכלל בסגל הנבחרת השווייצרית לטורנירי הגמר של מונדיאל 2014 בברזיל ויורו 2016 בצרפת.

תארים
גרסהופרס ציריך
 הגביע השווייצרי: 2012-2013
פ.צ. בזל
 ליגת העל השווייצרית: 2015-2016

קישורים חיצוניים 

כדורגלנים שווייצרים
מגני כדורגל שווייצרים
כדורגלני סנט גאלן
כדורגלני גראסהופרס ציריך
כדורגלני פ.צ. בזל
כדורגלני בורוסיה מנשנגלדבך
כדורגלני ורדר ברמן
כדורגלני נבחרת שווייץ
כדורגלני מונדיאל 2014
כדורגלני יורו 2016
כדורגלני מונדיאל 2018
שווייצרים שנולדו ב-1991